Valmieras Kultūras centrs

XXVII Vispārējo latviešu Dziesmu un XVII Deju svētku koru skate
2023-04-30 11:00 - 18:00 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
30.04. no plkst. 11.00 XXVII Vispārējo latviešu Dziesmu un XVII Deju svētku koru skate. Skatē piedalīsies Valmieras, Valkas un Smiltenes novadu kori.
Plkst. 11.00-13.00 skate notiks Valmieras Kultūras centrā (senioru kori un skolu jauktie kori)
Plkst. 14.00-18.00 skate notiks Valmieras 5. vidusskolā (sieviešu kori un jauktie kori)
Ieeja bez maksas.

"UFO, izstāsti kādu joku!"
2023-04-28 19:00 - 20:30 | Kocēnu kultūras nams, Alejas iela 3, Kocēni
“Ufo, izstāsti kādu joku” ir manis sen lolots notikums ar jautriem stāstiem, jocīgām dziesmām, draiskām rotaļām un šad tad, īpašu viesu – manu draugu piedalīšanos.
Jau no BBbrokastu laikiem ierasts, ka veikalā, uz ielas vai pasākumos tev pienāk klāt un bieži vien pat visnepiemērotākajā brīdī kāds laipni uzsauc: “Ufo, izstāsti kādu joku!”
Pēc mājsēdes PAŠDISKOTĒKĀM, ikvakara PAR NEKO un neparedzamām dzīves kataklizmām, es aicinu sākt pavasari ar ironisku skatu uz lietām, nedaudz pajokot par sevi un laiku, kurā dzīvojam, uz 100 minūtēm aizmirst ikdienas rūpes un ļauties JOKAM.
Manā grupā ir izcils ģitārists Ainis Rudzītis, kas pasākumu kuplinās ar prasmīgu instrumenta spēli un arī mans dēls Francis, skolots muzikants, palīdzēs ar dziedāšanu un spēlēšanu.
Un vēl!
Būs arī konkursi, kuru balvu fondu, dikti saldu un burbuļojošu, sarūpēja mani labi draugi – Sabiles sidrs un Medņu medus.
Tiekamies!
Kaspars Upaciers – tautā saukts – Ufo.

Valmieras novada skolēnu tautas deju kolektīvu radošais koncerts
2023-04-27 13:00 - 14:30 | Valmieras Kultūras centra lielā zāle, Rīgas iela 10, Valmiera, Latvija
27.04. plkst. 13.00 Valmieras novada skolēnu tautas deju kolektīvu radošais koncerts Valmieras Kultūras centrā.
Bez maksas

Ivo Fomina jubilejas koncerts "30 gadi uz skatuves un Jūsu sirdīs"
2023-04-23 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
Ivo Fomina jubilejas tūres «30 gadi uz skatuves un Jūsu sirdīs»
Pavasarī un vasarā Cēsīs, Rēzeknē, Ventspilī, Jelgavā, Rīgā un citviet Latvijā izskanēs pazīstamā Liepājas rokmūziķa Ivo Fomina jubilejas tūres «30 gadi uz skatuves un Jūsu sirdīs» koncerti. Tajos mūziķis gan kopā ar pavadošo grupu, gan viesiem, kuru vārdi pagaidām vēl netiek atklāti, sola atskaņot lielāko daļu dziesmu, kas skanējušas viņa rokmūziķa karjeras laikā. «Šajos koncertos gribu atspoguļot to, ko esmu darījis uz skatuves šos trīsdesmit gadus. Tās būs dziesmas no manas karjeras pašiem agrīnajiem gadiem, arī no dueta «Fomins un Kleins» laika, kaut kas arī no «Melnās princeses», arī labākās dziesmas no visiem četriem maniem albumiem, un, protams, arī klausītāju iemīļotie skaņdarbi,» Ivo ieskicē gaidāmo koncertu programmu.
Koncertos neiztiks arī bez īpašajiem viesiem (tādi būs katrā koncertā), taču viņu vārdus mūziķis pagaidām neatklāj: «Cilvēkiem jānāk uz maniem koncertiem, tad viņi redzēs un dzirdēs gan mani, gan īpašos viesus! Tiekamies!»

ATCELTS! Muzikālas pasakas bērniem "Latvju rakstu grāmatiņa"
2023-04-23 15:00 - 15:50 | Valmieras Kultūras centra lielā zāle, Rīgas iela 10, Valmiera, Latvija
Muzikālais uzvedums “Latvju rakstu grāmatiņa” ATCELTS! Organizatori atvainojas par sagādātajām neērtībām!
Informācija par iegādātajām biļetēm:

Interneta veikalā www.bilesuparadize.lv iegādāto biļešu nauda to nominālvērtībā tiek reversēta trīs darba dienu laikā uz biļešu pircēja bankas kontu (bez klienta pieprasījuma).
“Biļešu Paradīzes” kasēs iegādātās biļetes pret naudu biļetes nominālvērtībā var atgriezt jebkurā “Biļešu Paradīzes” kasē.

***
Muzikālais uzvedums “Latvju rakstu grāmatiņa” iepazīstina mazos klausītājus ar skaisto un bagāto latviešu tautas mūziku. Kopīgi atverot grāmatiņas lappusītes, bērni ieraudzīs, kā dzīvoja mūsu senči tālā pagātnē.
Šis koncerts būs par putniem un zvēriem, puķēm un kokiem, ļaudīm un viņu dzīves gājumu senajos laikos. Ar tautas dziesmām, dejām un tautas mūziku.
Dalībnieki:
Grupa “Raxtu Raxti”:
Kristīne Kārkle-Kalniņa – balss, vijole, kokle
Marts Kristiāns Kalniņš – balss, harmonijs, taustiņi
Edgars Kārklis – balss, dūdas, akordeons, stabule
TDA “Zelta Sietiņš”
Koncertus vada Karina Bērziņa

· Koncerta auditorija – ģimenes ar bērniem no 3 gadu vecuma un jaunāko klašu skolēni.
· Biļete nepieciešama katram koncerta apmeklētājam, neatkarīgi no vecuma.
· Koncerta ilgums – aptuveni 50 minūtes.
Biļetes cena: 8-12 EUR. Ar Valmieras kultūras karti 1 EUR atlaide.

Ivo Fomina jubilejas koncerts
2023-04-22 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija

Pavasara tirdziņš Valmierā
2023-04-22 10:00 - 15:00 | Vecpuišu parks
Aicinām mājražotājus un amatniekus pieteikties Pavasara tirdziņam Valmierā, kas 22.aprīlī no plkst. 10.00 līdz plkst. 15.00 norisināsies Vecpuišu parkā!
Tirgotāju pieteikumus gaidām līdz 14.aprīlim (vai līdz brīdim, kad būs sasniegts maksimālais tirgotāju skaits), aizpildot elektronisko pieteikuma anketu.
Lūgums rūpīgi iepazīties ar tirdziņa nolikumu.

Papildu informācijai par tirdziņa norisi:
Valmieras Kultūras centra kultūras projektu vadītāja Sintija Milberga
e-pasts: sintija.milberga@valmierasnovads.lv
Tālr. 20436868

ATCELTA! Argentīnas tango izrāde "Tango. Where the Story begins"
2023-04-21 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
ATCELTA Argentīnas tango izrāde “Tango. Where the Story begins”. Organizatori atvainojas par sagādātajām neērtībām!
Naudu par iegādātajām biļetēm var saņemt “Biļešu Serviss” kasēs.
Informācijai:
tel. +371 66100335, e-pasts: info@bilesuserviss.lv
***
21. aprīlī plkst. 19.00 Valmieras Kultūras centrā norisināsies Argentīnas tango izrāde “TANGO. WHERE THE STORY BEGINS”.
Marcos Ayala Tango Company
Argentīnas tango no Buenosairesas
Ilgums : 2 stundas ar atarpbrīdi
Vecuma ierobežojums: 14+
Izrāde, kura aived mūs pie saknēm, pirmsākumiem. Atskaites punkts, kurā plauka kaisle un iekāre. Mūsikas izjūta, kas drīz vien pārvērtās dejā un kurā savijās kopā dažādi sociālie slāņi. Markoss Ajala kopā ar savu trupu rada izsmalcinātu vizuālo pasaku, kas dzimusi viņa mākslinieciskajā un horeogrāfiskajā koncepcijā, parādot mums šīs “rioplatense” dejas bagātību, kuras saknes līdz mūsdienām saglabājušās vēl jo spilgtāk nekā jebkad agrāk.
Markoss Ajala – režisors, horeogrāfs un dejotājs, Viens no labākajiem tango dejotājiem pasaulē, pieliek visas pūles, lai tango būtu aktuāls žandrs nākamajām paaudzēm.
19.gadsimta vidū tango valdīja pār Argentīnas krogiem. Stīvajā Eiropā dejai ļoti ilgi bija uzlikts tabu vienkārši tāpēc, ka to uzskatīja par
sabiedrības zemāko slāņu izklaidi. Vecā Pasaule padevās vien tad, kad saprata: tāda enerģētika un izaicinoša atklātība nepiemīt nevienai citai dejai pasaulē. Satriecoša kustība, solo un dueti, neparasta elegance, nevainojama tehnika, mīlestības un kaisles atmosfēra. Spēks, egoisms, tieksme pēc uzvaras un panākumiem, spēja ar dejas palīdzību pārvarēt visus šķēršļus, no ēnas iznākt gaismā. Un, protams, brinišķīga mūzika, iespēja transformēties dejā, naivums un dziļums, māka atrast sevi, pārvērst vienā vesalumā. Un vēl – tā ir kustības saruna ar mūziku un nebeidzama vēlme mīlēt. Tā ir deja uz netveramās gaismas un tumsas robežas.
Video

Pērļu meistarklase Valmierā
2023-04-21 18:00 - 19:00 | Valmieras Kultūras centrs, Rīgas iela 10, Valmiera, Latvija
Pirmā rakstītā liecība par to, ka Latvijas upēs kādreiz iegūts daudz skaistu pērļu, atrodama Dionīsija Fabrīcija hronikā, kas pabeigta apm. 1610. gadā. Vidzemē atrastas upes pērles, kas labumā esot pielīdzināmas austrumu pērlēm. Laikā, kad daļa no patreizējās Latvijas teritorijas atradās zviedru pārvaldījumā, karalis Kārlis XI izdevis pavēli, kas aizliedza pārdot pērles uzpircējiem, kas veda preces pārdošanai Maskavā. 1694. gadā karalis iecēlis pērļu inspektoru, kurš bija atbildīgs par Latvijas upēs atrastām pērlēm. 1697. g. ģenerālgubernators izdevis patenti, kas noteica, ka pērļu zvejniecība ir karaļa privilēģija, un tā ir aizliegta, ja nav saņemta pērļu inspektora atļauja. Pētera Pirmā valdīšanas laikā. 1720. gadā tika izdota pavēle, kas noteica ķeizariskās majestātes pastāvīgas tiesības uz pērļu resursiem. Mūsdienās, Latvijas teritorijā, saglabājusies neliela daļa no tām upēm kurās mīt gliemenes, kas spējīgas izveidot pērles. Upju nosaukumus nedrīkst publiskot, jo ziemeļu upespērlene ir starptautiski aizsargājama suga. Dabas aizsardzības pārvalde izdevusi rīkojumu “Par ierobežotas pieejamības informācijas statusa noteikšanu informācijai par īpaši aizsargājamo sugu dzīvotņu vietām”.
Var apjukt skatoties uz dažādām pērļu virtenēm rotu stendā veikalā… īstas vai neīstas? Kuras no tām vērtīgākas, kā to novērtēt? Vai cena tiešām atbilstoša pērļu kvalitātei? Kādas pērles piestāv brunetēm un kuras dāmām ar gaišiem matiem? Kā rodas pērles? Un vai taisnība, ka dabīgas pērles veikalos Latvijā nevar nopirkt? Vai Latvijas upēs vēl var atrast īstās pērles?
Atbildes uz šiem un vēl daudziem citiem jautājumiem varēs uzzināt tiekoties ar Ervīnu Butkeviču, Amerikas Gemoloģijas Institūta (GIA) pērļu programmas speciālistu, Latviešu Tautas Mākslas Savienības biedru. Izglītojošais seminārs – Pērļu Meistarklase notiks 21. aprīlī, piektdienā, plkst. 18.00, Valmieras Kultūras centrā, Rīgas iela 10, Valmiera. Dalība bezmaksas, tomēr vietu skaits ir ierobežots. Meistarklases dalībnieki uz vietas praktiski varēs notestēt dažādus pērļu veidus – noskaidrot kuras krāsas un pērļu rotu veidi piestāv labāk. Meistarklases turpinājumā tie, kas vēlēsies varēs iejusties pērļu juvelieru amatā un praktiski izveidojot sev pērļu auskarus ar sudraba vai zelta stiprinājumiem. Šos auskarus katrs dalībnieks varēs paņemt līdzi uz mājām (sedzot tikai tiešās izmaksas- 20 Eiro).
Pērļu Meistarklasei var pieteikties pa tālruni: 29454417

Laikmetīgā teātra "Volatus" izrāde "Mīlestības cena"
2023-04-20 20:00 - 21:00 | Kocēnu kultūras nams, Alejas iela 3, Kocēni
20. aprīlī plkst. 20.00 Kocēnu Kultūras namā Laikmetīgais teātris “Volatus” skatītājiem piedāvās režisores Laras Mercas dramatisko komēdiju “Mīlestības cena”.
Izrādē stāstīts par trīs paaudžu attiecībām ģimenē. Kādēļ bērni no labas ģimenes, kur vecāki tos mīlēja, veltīja uzmanību un rūpējās no sirds, izauga par augstprātīgiem un cietsirdīgiem cilvēkiem? Stāsts ir par strīdiem, par uzmanības un atbalsta trūkumu starp tuviniekiem – dramatiskās komēdijas formā.
Ieeja: 5 EUR. Biļetes varēs iegādāties pasākuma norises vietā.

Erudīcijas spēle "Zini! Mini! Uzzini!"
2023-04-19 18:30 - 20:30 | Valmieras pagasta kultūras nams
Erudīcijas spēles “Zini! Mini! Uzzini!” aprīļa spēle 19.aprīlī plkst. 18.30 norisināsies Valmieras pagasta kultūras namā.
Piesakies un izlasi noteikumus – www.vijacreative.lv/zini
Lai spēle būtu patīkamāka, aicinām līdzi ņemt savus iecienītākos našķus un dzērienus.
Spēles 2023.gada sezonā atbalsta Valmieras 5.vidusskola un Valmieras Kultūras centrs.

Mazo vokālistu konkurss „Valmieras novada Cālēns un Cālis 2023”
2023-04-16 12:00 - 14:00 | Valmieras Kultūras centra lielā zāle, Rīgas iela 10, Valmiera, Latvija
16. aprīlī plkst. 12.00 Valmieras Kultūras centrā norisināsies mazo vokālistu konkurss „Valmieras novada Cālēns un Cālis 2023”. Tajā aicināti piedalīties Valmieras novada vokālisti līdz 6 gadu vecumam (ieskaitot).
Konkursa dalībniekiem repertuārā jāiekļauj viena dziesma pēc brīvas izvēles, to izvēloties atbilstoši izpildītāja vecumam un balss spējām. Konkursanti sagatavoto dziesmu varēs izpildīt a cappella, mūzikas instrumentu vai fonogrammas pavadījumā. Dalībnieku sniegumu vērtēs žūrija, pievēršot uzmanību izvēlētā priekšnesuma sarežģītības pakāpei, mākslinieciskajai kvalitātei un dalībnieku vizuālajam tēlam. Konkursā dalībnieki piedalīsies divās vecuma kategorijās: no 2-4 gadiem un 5-6 gadiem. No katras grupas veiksmīgākais dalībnieks saņems apbalvojumu – attiecīgi “Cālēns 2023” un “Cālis 2023”.
Vecāki un pedagogi dalībniekus konkursam aicināti pieteikt līdz 6. aprīlim, aizpildot elektronisku pieteikuma anketu. Aicinām rūpīgi iepazīties ar konkursa nolikumu.
Plašāka informācija, zvanot pa tālruni 26899787 (Evija).

Žiga ceļojumu grāmatas "Okeānija pāris mēnešos" prezentācija un stāstu pēcpusdiena
2023-04-16 12:00 - 13:30 | Kocēnu kultūras nams, Alejas iela 3, Kocēni
Žiga ceļojumu grāmatas “Okeānija pāris mēnešos” prezentācija un stāstu pēcpusdiena.
16.04. plkst. 12.00
Kocēnu Kultūras namā
Ieejas maksa: 15,00 eiro
Pieteikšanās un biļešu iegāde pa tālruni: 28452124.

Pavasara balle ar grupu "Lauku muzikanti"
2023-04-15 20:00 - 2023-04-16 02:00 | Valmieras pagasta kultūras nams
15. aprīlī plkst. 20.00 aicinām uz Pavasara balli Valmieras pagasta kultūras namā (Vanagu iela 4, Valmieras pagasts). Par lustīgu noskaņojumu ballē rūpēsies grupa “Lauku muzikanti”.
Balle notiks pie galdiņiem – aicinām līdzi ņemt groziņu!
Biļetes cena: EUR 8. Biļetes var iegādāties “Biļešu paradīzē”. Pasākuma dienā biļetes cena 10 EUR.
Pirms balles biļetes varēs iegādāties arī pasākuma norises vietā – Valmieras pagasta kultūras namā.
Biļešu rezervācija un plašāka informācija, zvanot uz Valmieras Kultūras centra kasi, tel. 64207207.

Maģijas izrāde visai ģimenei "Viva Lasvegas!"
2023-04-15 17:00 - 18:10 | Valmieras Kultūras centra lielā zāle, Rīgas iela 10, Valmiera, Latvija
“Viva Lasvegas!” maģijas izrāde visai ģimenei.
Iluzionists Lars Leriix no Šveices kopā ar savām asistentēm no Latvijas rādīs slavenākos un arī lielākos burvju trikus, piemēram, 2 metrus augstās lifta kabīnes maģiskās funkcijas, demonstrēs īsta motocikla uzburšanu vai augstāko meistarību, balansējot uz asmens.
Izrādes veidotāji iedvesmojušies no krāšņākajiem Lasvegasas šoviem un šīs pilsētas leģendām – Deivida Koperfīlda, Krisa Eindžela, Zigfrīda un Roija, tāpēc arī nosaukums ” Viva Las Vegas!”.
Maģija izrāde “Viva Lasvegas!” pārsteigs gan lielus, gan mazus skatītājus. Asprātīgā veidā ar vieglu humora un ironijas devu tiks demonstrēti triki ar atraktīvajām asistentēm. Visneparastākie veidi, kādos iespējams transformēties, ja zini maģijas noslēpumu. Meitenes uz skatuves tiks ”savērptas”, “sagrieztas”, “izstieptas” un pat “izgaisinātas”. Burvju mākslinieks ne tikai lasīs jūsu domas, bet arī pareģos nākotni. Iepriecināsim arī mazākos skatītājus ar “lielāko kāršu triku” un ļausim arī pašiem apgūt kādu triku.
Šovu papildinās vizuāli spilgti akrobātikas numuri. Dinamiskās un dzirkstošās deju horeogrāfijas izcels koši un orģināli tērpi. Bet kontrastam maigas balss īpašniece ieaijās skatītāju pārdomu mirkļos par tikko pieredzēto performanci.
Izrādes ilgums: 70 min

Andris Baltacis monoizrādē "Muzikants ir cilvēks"
2023-04-15 15:00 - 16:20 | Kocēnu kultūras nams, Alejas iela 3, Kocēni
“Sveiks lai dzīvo! Lai dzīvo sveiks!” pirmā vēlējumu dziesma nodziedāta. Ar dažādas intensitātes troksni vaļā tiek vērti dzirkstoša dzēriena trauki, un te kāds no korķiem dodas nesankcionētā lidojumā un trāpa…! Kam? Kāda eleganta kundze atviegloti uzelpo: muzikantam, labi, ka ne cilvēkam …”
“Vairāk nekā trīs gadu desmitus, muzicējot un piedaloties ļaužu godos un svinībās, piedzīvoti dažādi notikumi ļoti plašā emociju amplitūdā – no kuriozām situācijām līdz smeldzīgai asarai. Ar laiku tie folklorizējas, bagātinās ar izskaistinājumiem un pārtop teju par anekdotēm. Šie stāsti ir pelnījuši būt apkopoti, lai nenonāktu zudībā un dotu iespēju paraudzīties uz muzikantiem kā cilvēkiem – radošiem, muzikāliem un sirsnīgiem,” tā monoizrādes idejas autors un izpildītājs Andris Baltacis.
No muzikanta sagaida daudz. Andrim Baltacim, kuru vairāk atpazīst kā dziedātāju, būšana uz skatuves ir ļoti nozīmīga daļa no profesionālās darbības. Ir apgūtas vokālās prasmes Daugavpils Mūzikas vidusskolā, aktiermeistarība un režijas zinības gūtas Sanktpēterburgas Teātra akadēmijā, un tomēr ikreiz – vai tā būtu vairāku simtu klausītāju pilna zāle vai nelielas svinības jubilāra tuvāko radu lokā – ir jāpiedomā gluži kā tai senā dziesmā: “tfu, tfu, ka tik kas nenotiek!” Bet notiek! Un labi ka tā!
Izrādē apkopoti stāsti iz muzikantu dzīves un viņu ikdienas gaitām visos Latvijas novados. Paraudzīsimies uz to kopā un tiksimies izrādēs visā Latvijā!
Izpildītājs un scenārija līdzautors Andris Baltacis
Režisors un scenārija autors Ivars Lūsis
Ilgums 1 stunda 20 minūtes
Rīkotājs: SIA “WE entertain”

Latvijas teātru dziedošo aktieru salidojums "O, kādi zēni!"
2023-04-14 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Šajā pavasarī un vasarā uz muzikālu salidojumu «O, kādi zēni!» aicinās labākie Latvijas teātru dziedošie aktieri Juris Hiršs un Gundars Grasbergs (Latvijas Nacionālais teātris), Imants Strads un Gints Andžāns (Dailes teātris), Edgars Pujāts (Liepājas teātris), kā arī neatkarīgie aktieri Kristians Kareļins, Andris Bērziņš un Jānis Kirmuška.
Koncertos skanēs gan populāras latviešu komponistu dziesmas no teātra izrādēm («Zilais karbunkulis», «Lilioma dziesma» u.c.), gan citas iemīļotas melodijas – piemēram, dziesmiņa «Puiši, puiši, kas tie puiši», «Bez puišiem nevar tik un tā», «Es šonakt sēdēšu uz jumta», «Trīs lietas», «Palaid puķīti pa dambi», «Nepareizā dziesma» («Par zaļu pat vēl zaļāks») u.c. Protams, neiztiks arī bez jokiem un labsirdīgas apcelšanās, kā arī jautriem uzdevumiem skatītājiem un mīklu minēšanas. Arī skatītāji katrā koncertā tiks aicināti dziedāt līdzi, tāpēc ieteicams laikus atkārtot zināmāko dziesmu vārdus!
Par pavadījumu gādās pavadošā grupa «ARmaestro» Anatolija Livčas vadībā: Miķelis Vīte (bungas), Viktors Veļičko (kontrabass), Artūrs Kutepovs (ģitāra) un Anatolijs Livča (klavieres).

Koncerti notiks:
16.martā Ādažu Kultūras centrā
24.martā Kultūras centrā «Ulbrokas pērle»
31.martā Ventspils teātra namā «Jūras vārti»
10.aprīlī Jelgavas Kultūras centrā
14.aprīlī Valmieras Kultūras centrā

Liepājas Leļļu teātra izrāde “Ucipuci meklē mājas”
2023-04-14 11:00 - 11:50 | Valmieras Kultūras centra lielā zāle, Rīgas iela 10, Valmiera, Latvija
14.04. plkst. 11.00 Liepājas Leļļu teātra izrāde “Ucipuci meklē mājas”
EUR 5

Daniils Bulajevs un Davinspiro Camerata
2023-04-12 19:00 - 20:15 | Valmieras Kultūras centra lielā zāle, Rīgas iela 10, Valmiera, Latvija
12. aprīlī Valmieras Kultūras centrā ar koncertu viesosies Daniils Bulajevs un Davinspiro Camerata.
Daniils BULAJEVS – vijole, atskaņojuma vadītājs
Kamerorķestris Davinspiro camerata
Īpašais viesis – pasaulslavenais kontrabasists Grigorijs Kovaļevskis
Koncertu vada Edgars Raginskis
Programmā:
Volfgangs Amadejs Mocarts – Divertisments stīgu orķestrim Fa mažorā K.138
Fēlikss Mendelszons – Koncerts vijolei un stīgu orķestrim re minorā
Georgs Pelēcis – “Astors Pjacolla, Oskars Stroks un es jeb Buena Riga” vijolei un stīginstrumentiem
Nino Rota – “Pastaiga ar Fellīni”
Vijolnieks Daniils Bulajevs un viņa izveidotais kamerorķestris Davinspiro camerata aicina uz koncertiem. Mūziķi sniegs iespēju klausītājiem vienā elpas vilcienā piedzīvot Mocartu un klasicismu, jauno romantiķi Mendelszonu, kas 13 gadu vecumā sarakstīja savu pirmo vijolkoncertu, kā arī Georga Pelēča Buena Riga – veltījumu Astoram Pjacollam un latviešu tango meistaram Oskaram Strokam. Koncerta noslēgumā klausītāji tiek aicināti doties pastaigā ar Fellīni, ko mūzikā ietērpis itāļu kinomūzikas klasiķis Nino Rota.
Biļetes – “Biļešu paradīzē”

Saruna "Kultūras un tautas" ar Andžeju Reiteru
2023-04-12 19:00 - 20:00 | Kocēnu kultūras nams, Alejas iela 3, Kocēni
12. aprīlī plkst. 19.00 aicinām uz sarunu “Kultūras un tautas” ar ekspedīciju vadītāju, ceļotāju Andžeju Reiteru.
Saruna būs paaugstinātas grūtības ekspedīciju vadītāja skatījums uz dažādu pasaules tautu kultūras un etnisko vērtību atšķirībām. Spēju saprasties pat ar ļoti atšķirīgiem cilvēkiem un šīs prasmes pielietojumu darba attiecībās, uzņēmējdarbībā un Rīgas Stradiņa universitātes pasniedzēja darbā.
Andžejs Reiters ir sporta un biznesa komandu treneris, konfliktologs, pārrunu vešanas pasniedzējs un profesionāls ceļotājs.
Ieeja: 5 EUR. Ar Valmieras kultūras karti 1 EUR atlaide.
Biļetes iepriekšpārdošanā var iegādāties “Biļešu Paradīzē”:
https://www.bilesuparadize.lv/lv/event/127471
Pirms pasākuma biļetes varēs iegādāties arī pasākuma norises vietā – Kocēnu Kultūras namā.

Lieldienu svinēšana Valmierā
2023-04-10 12:00 - 16:00 | Laukums pie Valmieras Kultūras centra, Rīgas iela 10, Valmiera, Latvija
Lieldienas klāt! Lieldienām piestāv olu kaujas un olu ripināšana, kārtīga izšūpošanās šūpolēs, kā arī kustīgas aktivitātes ārā, tādēļ visus – gan mazus, gan lielus – Otrajās Lieldienās, 10. aprīlī, no plkst. 12.00 līdz plkst. 16.00 ar prieku gaidīsim uz Lieldienu svinēšanu Valmierā!
Plkst. 12.00 Valmieras Kultūras centrā norisināsies pavasarīgs Tautas deju ansambļa “Gauja” studijas grupu koncerts, savukārt no plkst. 13.00 līdz 16.00 aicinām piedalīties tematiskā Lieldienu pastaigā ar uzdevumiem “Zaķim pa pēdām”. Pastaigas sākums – laukumā pie Valmieras Kultūras centra.
Pastaigas laikā dažādos kustīgos, skanīgos un atjautīgos uzdevumos mazi un lieli cilpotāji varēs pārbaudīt savu veiklību, ritma izjūtu un izveicību. Pastaigas dalībniekus priecēs iemīļoti tēli no radošās apvienības “Pasaku nams”, savukārt Hanzas laukumā ieradīsies četrkājaini svētku viesi – truši no mini zoo “Mežiņi”, kā arī poniji un zirgi no “Valmiermuižas staļļa”. Par atsevišķu samaksu bērni varēs doties izjādē ponija vai zirga mugurā.
Pasākuma laikā varēs iegādāties karstos dzērienus, dažādus našķus un uzkodas.
Neaizmirsti uzlādēt savu telefonu, lai vari ar to iemūžināt kādu košu fotomirkli!
Kas vēl gaidāms Lieldienu pastaigā? To noskaidrosi, dodoties “Zaķim pa pēdām”! Uz tikšanos Otrajās Lieldienās!

"Kocēnu pavasaris 2023"
2023-04-09 10:00 - 15:00 | Kokmuižas pils kompleksā
Pirmajās Lieldienās, 9. aprīlī, Kocēnos, pie Kokmuižas pils norisināsies tradīcijām bagātais pasākums “Kocēnu pavasaris 2023” ar svētku tirdziņu un daudzveidīgu aktivitāšu programmu maziem un lieliem apmeklētājiem.
No plkst. 10.00 līdz 15.00 notiks Latvijas mājražotāju, amatnieku un zemnieku darinājumu tirdziņš, kurā piedalīsies aptuveni 100 tirgotāju. Tajā varēs atrast gan gardumus svētku galdam, gan skaistus darinājumus – rotas, dabīgo kosmētiku, rotaļlietas un daudz ko citu. Pavasara tirdziņu neatņemama sastāvdaļa ir stādi – arī Kocēnos varēs iegādāties puķu stādus savam košumdārzam, kā arī dārza darbiem noderīgus darbarīkus.

Bērnu priekam ciemos “Kocēnu pavasaris 2023” būs ieradušies mini ZOO “Mežiņi” ar lielu un mazu trusīšu saimi.

Plkst. 11.00 uz lielās skatuves sāksies svētku koncerts kopā ar Lieldienu Zaķi Žani. Koncertā uzstāsies Valmieras Kultūras centra saksofonu ansamblis “Valmieras meitenes”, vokālās studijas “Notiņas” bērni, Dikļu deju grupa “Estrelas”, Kocēnu Kultūras nama vidējās paaudzes deju kolektīvs (VPDK) “Savieši”, Kocēnu pamatskolas tautas deju kolektīvs “Saulītes”, Brenguļu Kultūras nama VPDK “DZIETI”. Dančos lustinās deju folkloras kopa “Dandari” no Rīgas.

Paralēli koncertam darbosies radošā darbnīca “Lieldienotava”, kur būs iespēja krāsot olas, rotājot tās ar dabas veltēm un sīpolu mizām un pēcāk tās ietīt krāsainos dzīparos. Varēs izšūpoties šūpolēs un sacensties olu ripināšanā. Iekrāsot olas citādos rakstos vaskā un krāsās ikviens interesents varēs kopā ar Mariju Mišeļenko no Ukrainas.

Aicinām uz pasākumu ņemt līdzi visskaistāko olu, kas piedalīsies izstādē!

Kopā ar Ingu Loginu bērni varēs piedalīties radošajā darbnīcā “Mans Lieldienu zaķis”. Gaidot pavasari, koka darbnīcā pie Zaķa būs iespēja izgatavot kādu interesantu un noderīgu lietu no koka.

Ar aktīvām nodarbēm pasākuma dalībniekus sagaidīs Kocēnu 38. skautu vienība.

Kā jau ierasts, pasākuma noslēgumā norisināsies tradicionālā “Kocēnu pavasara” loterija ar bagātīgu balvu fondu ar mājražotāju un amatnieku sarūpētiem labumiem.
Uz tikšanos Kocēnos!

Comedy Latvia stand-up komēdija
2023-04-08 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
8. aprīlī plkst. 18.00 uz stand-up komēdiju aicina Comedy Latvia komiķi Aleksandrs Guzenko, Jānis Kreičmanis, Kārlis Strautiņš un Kaspars Žilins.
Biļetes: 9-12 EUR. Ar Valmieras kultūras karti 1 EUR atlaide.
Biļetes: https://www.bilesuparadize.lv/lv/event/126282

Papildizrāde! Muzikāls uzvedums ģimenēm "Sapņu lēciens"
2023-04-02 16:00 - 17:00 | Valmieras pagasta kultūras nams
Papildizrāde! 2. aprīlī plkst. 16.00 Valmieras pagasta kultūras namā (Vanagu iela 4, Valmieras pagasts) norisināsies muzikāls uzvedums ģimenēm “Sapņu lēciens”.
Vai arī Tev kādreiz ir bijis kāds lielāks vai mazāks sapnis? Mazajai Annai viens tāds īpašs sapnītis ir, ko viņa izsapņo katru nakti – satikt jautros kucēnus! Viņi dara labos darbus… bet Annai patīk darīt blēņas un kādreiz arī kāds niķis izsprūk laukā, ko nu? Vai viņai šis sapnis piepildīsies – satikt izpalīdzīgos suņukus? Un varbūt neviens vien labais darbiņš tiks paveikts kopā – roku rokā! Nāc un uzzini, vai viņai tas izdosies!
Pasākumu organizē “Jogitas pasākumi”. Biļetes var iegādāties “Biļešu Paradīzē”.

Liepājas teātra viesizrāde "Kā mīl tā otra puse"
2023-04-02 13:00 - 15:45 | Valmieras Kultūras centra lielā zāle, Rīgas iela 10, Valmiera, Latvija
Liepājas teātra viesizrāde Valmieras Kultūras centrā 2. aprīlī plkst. 13.00.
Elens Eikborns
“Kā mīl tā otra puse”
Romantisks farss 2 cēlienos
Režisors – Gundars Silakaktiņš
Luga “Kā mīl tā otrā puse” sarakstīta 1969. gadā un nodrošināja dramaturgam atpazīstamību. Arī izrādes režisors nolēmis nepārcelt darbību uz mūsdienām, bet saglabāt tā laika estētiku. Lugas sižets ir raits un žiperīgs, piebārstīts ar asprātīgiem dialogiem, kas lieliski atklāj cilvēka pretrunīgo dabu. Tas ir stāsts par trijiem precētiem pāriem un viņu mīlestības līkločiem, kā arī atšķirīgo izpratni par mīlestību, kas padara to aktuālu jebkurā laikā. Jo.. vai maz ir iespējams saprast, kā mīl tā otra puse.
Lomās: Leons Leščinskis, Karīna Tatarinova, Sandis Pēcis, Anete Berķe, Rolands Beķeris, Laura Jeruma, kā arī Madara Viļčuka, Artūrs Irbe, Agnija Dreimane, Kārlis Artejevs.
Scenogrāfs – Mārtiņš Vilkārsis
Kostīmu māksliniece – Jurate Silakaktiņa
Horeogrāfe – Inga Krasovska
Muzikālais noformējums – Zane Dombrovska
Gaismu mākslinieks – Mārtiņš Feldmanis
Izrādes ilgums 2h45minūtes (ar starpbrīdi)
Izrādē smēķē!

Muzikāls uzvedums ģimenēm "Sapņu lēciens"
2023-04-02 13:00 - 14:00 | Valmieras pagasta kultūras nams
2. aprīlī plkst. 13.00 Valmieras pagasta kultūras namā (Vanagu iela 4, Valmieras pagasts) norisināsies muzikāls uzvedums ģimenēm “Sapņu lēciens”.
Vai arī Tev kādreiz ir bijis kāds lielāks vai mazāks sapnis? Mazajai Annai viens tāds īpašs sapnītis ir, ko viņa izsapņo katru nakti – satikt jautros kucēnus! Viņi dara labos darbus… bet Annai patīk darīt blēņas un kādreiz arī kāds niķis izsprūk laukā, ko nu? Vai viņai šis sapnis piepildīsies – satikt izpalīdzīgos suņukus? Un varbūt neviens vien labais darbiņš tiks paveikts kopā – roku rokā! Nāc un uzzini, vai viņai tas izdosies!
Pasākumu organizē “Jogitas pasākumi”. Biļetes var iegādāties “Biļešu Paradīzē”.

Akcija “Satiec savu meistaru!”
2023-04-01 11:00 - 16:00 | Rūpniecības iela 25C
1. aprīlī no plkst. 11.00 līdz plkst. 16.00 Tautas Lietišķās mākslas studijas “Valmiera” telpās Rūpniecības ielā 25C, Valmierā, tradicionālā pasākuma “Satiec savu meistaru” ietvaros ikviens aicināts apgūt aušanas un adīšanas prasmes un iemaņas.
Studijas “Valmiera” vadītāja Baiba Mince pastāstīja, ka praktisku nodarbību laikā ikviens varēs gan vērot, gan apgūt auduma pamatnes veidošanu jeb šķērošanu ar lāpstiņu un aušanas procesu. Tāpat varēs apgūt un uzzināt vairāk par dubultcimdu un mauču adīšanu.
Interesentiem būs iespēja uzaust sev grāmatzīmi.
Dalība pasākumā ir bez maksas. Visi laipni aicināti!

XXVII Vispārējo latviešu Dziesmu un XVII Deju svētku pūtēju orķestru skate
2023-04-01 09:30 - 14:00 | Valmieras Kultūras centra lielā zāle, Rīgas iela 10, Valmiera, Latvija
2023. gada 1. aprīlī plkst.9.30 Valmieras Kultūras centrā, Rīgas ielā 10, Valmierā
XXVII Vispārējo latviešu Dziesmu un XVII Deju svētku pūtēju orķestru skate
Piedalās: Aizkraukles novada, Alūksnes novada, Cēsu novada, Gulbenes novada, Limbažu novada, Madonas novada, Mārupes novada, Ogres novada, Saulkrastu novada, Siguldas novada, Smiltenes novada, Valkas novada, Rīgas un Valmieras valstspilsētu pūtēju orķestri
Ieeja bez maksas.

Koncertprogramma "Dieva dēli. Saules meitas"
2023-03-31 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Pēc tumsas vienmēr nāk gaisma! Ar jaunu, cerīgu un pavasarīgu enerģiju Producentu grupa 7 aicina uz tautasdziesmu programmu „DIEVA DĒLI. SAULES MEITAS”.
„Nekas nenotiek nejauši”, atzīst koncerta producents Aigars Dinsbergs. „Mūsu tautas neapzinātā spēka avots atrodams tieši tautas dziesmās, un šajā laikā spēks un ticība ir vajadzīgi vairāk nekā jebkad agrāk. Pirms diviem gadiem šī programma tika sagatavota, bet ierobežojumu dēļ izrādīt paguvām tikai Ogrē un Cēsīs. Tagad tā atjaunota, papildināta un dodas iedvesmot skatītājus no jauna.”
Tautas tradīcijās Saules meitas un Dieva dēli ir gan iedvesmotāji, gan cilvēka neredzamie palīgi. Šodien Saules meitas ienāk mūsu pasaulīgajā dzīvē un sadzīvē, lai kopā ar Dieva dēliem ļautu katram latvietim apzināties to aizlaiku spēku, kas mīt mūsos. Lai iedvesmotu mūs pašus, kaimiņus ap mums un varbūt arī visai pasaulei liktu noticēt, ka ir kāda enerģija, kas spēj sadziedēt bēdas un liek pazust ļaunumam.
Programmā izvēlētās dziesmas raksturo dzīvesprieks un vitalitāte, kas mīsies ar mitoloģiski pārlaicīgo un bezgala skaisto tautas dziesmu poētisko valodu. Koncertā atkal satiksies publikas iemīļotie dziedātāji Kristīne Kārkle-Kalniņa, Andris Ērglis, Anmary, Dainis Skutelis, Antra Stafecka un Marts Kristians Kalniņš.
Tautas melodijas jaunos, etnopopa manierē veidotos aranžējumos radījuši sava aroda lietpratēji Jānis Strazds un Kristīne Kārkle – Kalniņa. Pavadošās grupas sastāvā – Jānis Strazds (taustiņi), Kristīne Kārkle – Kalniņa (vijole), Edgars Kārklis (dūdas, stabules, akordeons), Jānis Kalniņš (ģitāra), Valters Sprūdžs (bass), Miķelis Vīte (sitaminstrumenti) un Ansis Jansons (kokle).

DIEVA DĒLI. SAULES MEITAS pavasara koncerttūre:
24.martā Jēkabpilī, Kruspils kultūras namā
25.martā Jelgavas kultūras namā
26.martā Liepājas OC Rožu zālē
30.martā Ādažu kultūras centrā
31.martā Valmieras Kultūras centrā
1.aprīlī Latgales vēstniecībā Gors
2.aprīlī Alūksnes kultūras centrā
4.aprīlī Rīgā, VEF Kultūras pilī
14.aprīlī Tukuma kultūras namā
15.aprīlī kultūras centrā Siguldas Devons

Mūsdienu deju grupas "Flash" 15 gadu svētku koncerts
2023-03-30 18:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
“FLASH” aicina uz svētku koncertu “NEPĀRTRAUKTI, NENORIMTI”
…es zinu, ka es izstaroju gaismu, kad dejoju…
Ja vēlies saredzēt, sadzirdēt, sajust, baudīt un noreibt no dejas, mūzikas, gaismas un sajūtām, nāc 30.martā pl.18.00 uz Valmieras Kultūras centru, kur Valmieras Pārgaujas Valsts ģimnāzijas mūsdienu deju grupa “FLASH” un viņu mākslinieciskā vadītāja Linda Mīļā aicina uz 15. jubilejas svētku koncertu “Nepārtraukti, nenorimti”.
Koncertā piedalīsies arī ģimnāzijas mūzikas grupa “Pirmdiena”.
Ieeja – bez maksas.
